Մարինա Լևտովա

Մարինա Լևտովա (, ), կինոյի ռուս և խորհրդային դերասանուհի։ Ռուսաստանի վաստակավոր արտիստ (1999 թվական)։

Կենսագրություն 
Ծնվել է 1959 թվականի ապրիլի 27-ին, Յակուտիայի Ինքնավար Խորհրդային Սոցիալիստական Հանրապետության Մեգինո-Կանգալասկի ուլուսում, բժիշկի ընտանիքում։ Հայրը գիտնական, բժիշկ, ֆիզիոլոգ և արյունաբան, բժշկական գիտությունների դոկտոր Վիկտոր Լևտովն էր (1931-1990 թվականներ), որը արյունաշրջանառության կենսամեխանիկայի հիմնական մի քանի աշխատությունների հեղինակ էր։ Մայրը Իզոլդա Լևտովան է (1931-1994 թվականներ)։  

Նրա ծնողները Լենինգրադի Առաջին բժշկական ինստիտուտն ավարտելուց հետո աշխատանքի են անցել Յակուտիայում։ Մարինայի ծնվելուց քիչ անց ընտանիքը վերադարձել է Լենինգրադ։ Վաղ տարիներից Լևտովան երազում էր ծնողների պես բժիշկ դառնալ։  

Լևտովայի դասընկերուհին Ելենա Ցիպլակովան էր։ Երիտասարդ տարիքից նա նկարահանվել է Դինարա Ասանովայի «Փայտփորիկի գլուխը չի ցավում» ֆիլմում։ Երբ Ասանովան սկսում է երեխաներ փնտրել նրա «Բանալի` առանց փոխանցման իրավունքի» ֆիլմի համար, Ցիպլակովան նրան ցույց է տվել 9-րդ դասարանի իր լուսանկարը։ Ասանովան միանգամից նկատել է երկու երեխայի` մեկ տղայի և մեկ աղջկա։ Այդ աղջիկը Մարինա Լևտովան էր։      

Ավարտելով դպրոցը` Լևտովան ընդունվել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտ։ Միաժամանակ շարունակել է նկարահանվել կինոյում։  

Երկրորդ կուրսում Սերգեյ Գերասիմովը Լևտովային առաջարկել է նկարահանվել ըստ Ալեքսեյ Տոլստոյի Պետրոս Առաջին վեպի նկարահանած «Պետրոսի պատանեկությունը»/«Փառավոր գործերի սկզբում» պատմական երկգրության մեջ` Օլգա Բույնոստովայի դերում։ Նկարահանումների ժամանակ նա ծանոթացել է իր ապագա ամուսնու հետ։ 1982 թվականին Մոսկվայի Գերասիմովի անվան կինեմատոգրաֆիայի համառուսական պետական ինստիտուտն ավարտելուց հետո դարձել է Մաքսիմ Գորկու անվան կինոստուդիայի դերասանուհի։

Մահ 
Մահացել է 2000 թվականի փետրվարի 27-ին, 41 տարեկան հասակում, երբ նա Օդինցովսկի շրջանի Ռազդորի գյուղակի ձյունագնացում է եղել իր ընկերների և իր ընտանիքի հետ։ Ինչ-որ պահի ձնագնացի վարորդ Միխայիլ Ռուդյակը, չտեսնելով խոր ձորը, մեծ արագությամբ վայր է ընկել, այնուհետև` շրջվել։ Լևտովայի դուստր Դարյան վայր է ընկել և ստացել է կոտրվածքներ, իսկ Մարինա Լևտովան գլուխը հարվածել է ծառին, գանգուղեղային վնասվածքով նրան տեղափոխել են Օդինցովսկի հիվանդանոց, որտեղ նա շուտով մահացել է։ Ռուդյակը կես տարի եղել է կոմայի մեջ, իսկ 2007 թվականին մահացել է վնասվածքի հետևանքով առաջացած բարդացումներից։     

Դերասանուհու հոգեհանգստի արարողությունը կայացել է մարտի 2-ին, Մոսկվայի կենտրոնական կինոյի տանը։ Թաղված է Մոսկվայի Վագանկովյան գերեզմանատանը։

Ընտանիք և ազգակցական կապեր 
 Ամուսինը Յուրի Մորոզն է (ծն. 1956 թվական), կինոռեժիսոր, դերասան, սցենարիստ և պրոդյուսեր։   
 Դուստրը Դարյա Մորոզն է (ծն. 1983 թվական), դերասանուհի և պրոդյուսեր։ 
 Ազգակից քույրը Վերոնիկա Դոլինան է (ծն. 1956 թվական), բանաստեղծուհի և հեղինակ կատարող։

Ճանաչում և մրցանակներ 
 Ռուսաստանի Դաշնության վաստակավոր դերասանուհի (1999 թվականի նոյեմբերի 21)` արվեստի ոլորտում վաստակի համար։

Ֆիլմագրություն 

 1976 թվական` Բանալի` առանց փոխանցման իրավունքի` Յուլյա Բայուշկինա 
 1977 թվական` Դժբախտություն` դրվագային դեր 
 1977 թվական` Զարթոնք
 1977 թվական` Հին ընկերները` Միլոչկա 
 1978 թվական` Վերջին հնարավորություն` Նադյա 
 1978 թվական` Պրեմիերայի նախօրեին` Լերա 
 1978 թվական` Ծղրիդը` Նինա 
 1979 թվական` Ընտրություն (կարճամետրաժ)
 1979 թվական` Իմ Անֆիսան  
 1979 թվական` 20-րդ դարի պատուհանը (ըստ «Շրջան» պատմվածքի) (կարճամետրաժ)
 1979 թվական` Հարազատ գործը` Ռաիսկա 
 1980 թվական` Յուրաքանչյուր երրորդը` Մաշա 
 1980 թվական` Ռաֆֆերտի` Էնն Ռաֆֆերթի  
 1980 թվական` Լռակյաց միջակները` Ալինա Վադիմովնա, ուսուցչուհի 
 1980 թվական` Պյոտրի պատանեկությունը` Օլգա Բույնոստովա 
 1980 թվական` Փառավոր գործերի սկզբում` Օլգա Բույնոստովա  
 1981 թվական` Ուրիշի տոնին` Լարիսա 
 1981 թվական` Երեք անգամ սիրո մասին` Լենա 
 1982 թվական` Վլադիվոստոկ, 1918 թվական` Շուրա Սուխանովա  
 1982 թվական` Պետավտոտեսչության տեսուչը` Եկատերինա Իվանովնա, ուսուցչուհի 
 1982 թվական` Երալաշ № 35` Կասկադեր, ուսուցչուհի
 1983 թվական` Բերլիոզի կյանքը` Լյուբա 
 1983 թվական` Կաշառք։ Լրագրող Վալենտինա Ցվետկովայի նոթատետրից` Մաշա 
 1983 թվական` Քրեական հետախուզության պետի կյանքից` դատավոր
 1983 թվական` Պացանները` Կոստյայի ընկերուհին
 1983 թվական` Վանդակ դեղձանիկների համար 
 1983 թվական` Տայգայաբնակ նավաստին` Անյա 
 1984 թվական` Լյուբոչկա` Լյուբոչկա Վետկինա  
 1984 թվական` Քաղցր, թանկագին, սիրելի, միակ` առևանգված երեխայի մայրը 
 1984 թվական` ՏԱՍՍ-ը լիազորված է հայտարարել` Օլգա Վրոնսկայա 
 1984 թվական` Վերան, Նադեժդան և սերը` Սոնկա 
 1985 թվական` Դեռ սիրում եմ, դեռ հույս ունեմ` Լյուսյա 
 1985 թվական` Ահազանգը լուսաբացին 
 1985 թվական` Կատվի մասին...` արքայադուստր  
 1985 թվական` Նկարը` Լիզա Կիսլիխ 
 1986 թվական` Պարգևատրել (հետմահու)` Իռա Ալեքսեևա 
 1986 թվական` Մոտեցում ապագային 
 1986 թվական` Մեկ վայրկյան սխրանքի համար` Ռաիսա Նովիչենկո 
 1986 թվական` Տիկին Վոնգի գաղտնիքները` շանտաժիստուհի 
 1986 թվական` Պետական սահման։ Ֆիլմ 5-րդ։ 41 թվական` Օլգա Բելովա 
 1987 թվական` Գլուխկոնծի` Նինա Մաքսիմովա, ուսուցչուհի 
 1987 թվական` Մանուշակագույն փուչիկը` Արքայադուստր-գորտը 
 1987 թվական` Այցելություն Մինոտավրոսին` Ստրադիվարիուսի առաջին կինը
 1988 թվական` Թող ես մեռնեմ, Աստված... 
 1989 թվական` Լորամրգի անտառում` Լենա, Միխայիլի կինը 
 1989 թվական` Կախարդների բանտը` Բիլլեգուրրի (Բելոգուրոչկա)` Երկիր մոլորակի բարեկամ ցեղախմբի առաջնորդի դուստրն և ժառանգորդը
 1990 թվական` Բանտը` Նինա
 1991 թվական` Իշամեղվի մեղրը 
 1992 թվական` Խավարի իշխանի արտասուքը` բուժքույր 
 1992 թվական` Երեք օր օրենքից դուրս` Օլյա Անդրեյի քույրը 
 1992 թվական` Դա սիրային հին նամակ է 
 1994 թվական` Լյուբեի տարածքը 
 1995 թվական` Տխրության ժամանակը դեռ չի եկել` Լյալյա 
 1996 թվական` Նախագահը և նրա կինը` Գլեբի կինը 
 1999 թվական` Սքանչելի անպիտանները 
 2000 թվական` Շերլոկ Հոլմսի հիշողությունների մասին` Կոնան Դոյլի աղախինը      
 2000 թվական` Կամենսկայա։ Ուրիշի դիմակը` Սվետլանա Պարասկևիչ 
 2000 թվական` Ճակատագիրը` կույս

Մուլտֆիլմերի, ֆիլմերի և հեռուստասերիալների հնչյունավորում 
 1986 թվական` Ալֆ` Քեյթ Թաններ 
 1987 թվական` Ախ, արքայադուստր
 1987 թվական` Իմը, իմը, իմը` տիկին Լունդին
 1987 թվական` Վայրի Ռոզան ()` Էդիտ Գոնսալես, Ֆելիսիա Մերկադո` Լեոնելա Վիլյարեալ 
 1993 թվական` Եկվորները` Մարի-Անն Շազել` Ժանետտա Սարկլե 
 1994 թվական` Ճշմարտանման սուտ` Ջեյմի Լի Կյորտիս` Հելեն Թասկեր 
 1996 թվական` 101 դալմատիններ` Կրուէլլա Դե Վիլ, դաստիարակ 
 1998 թվական` Երկաթե դիմակով մարդը` Աննա Ավստրիացի թագուհին (Անն Պարիյոյի դերը)  
 1999 թվական` Վիրուսը` Ջեյմի Լի Կյորտիս` Քիթ Ֆոսթեր

Ծանոթագրություններ

Արտաքին հղումներ 
 Մարինա Լևտովայի հիշատակի կայքը
 Մարինա Լևտովայի կենսագրությունը 

 
Ռուսաստանի Դաշնության վաստակավոր արտիստներ
Ռուս դերասանուհիներ
Ռուս կինոդերասանուհիներ
Վագանկովյան գերեզմանատանը թաղվածներ
Խորհրդային դերասանուհիներ